Half-Life 2

Half-Life 2 (HL2) je počítačová hra vyvinutá firmou Valve Software, vydaná v roku 2004.
Hlavným hrdinom je podobne ako v prvej časti Gordon Freeman, PhD.  Dej sa odohráva v City 17, v postapokalyptickom meste, ktorého vzľad bol inšpirovaný architektúrou východnej Európy. Hra mala vo svojej dobe jednu z najlepších grafických prezentácií, so Source engine-om, ktorí si zakladá na realistickom a pokročilom fyzikálnom modeli. Hoci sa hra radí do žánru FPS (first person shooter-strieľačka z pohľadu prvej osoby), okrem akčných pasáží obsahuje aj veľa logických úloh, vrátane využívania fyziky Source enginu. Zaujímavosťou je, že hlavný hrdina, podobne ako v prvej časti počas celej hry neprehovorí ani slovo. Revolučnou novinkou bol taktiež Gravity gun, zbraň s ktorou je možné predmet uchopiť a vystreliť. Hra je perfektne vyladená po hardwarovej stránke. Predáva sa v troch verziách. DVD, 5CD a online distribúciou cez distribučný systém Steam, taktiež vyvinutý  firmou Valve. Na hranie hry je nutné hru cez internet zaregistrovať.

Príbeh 

Príbeh zobrazuje alternatívny vývoj na Zemi po otvorení portálu na Xen, "hranicu medzi dimenziami". Zem obsadili "Combine", multidimenzionálne impérium (sami seba nazývajú Univerzálna únia), ktorých prilákal portál na Zem a ľudia sú nútení žiť v mestách ako City 17, potom, ako je Zem zaplavená množstvom agresívnych foriem života zo Xenu. Tu na nich dohliadajú jednotky Combine, ľudia upravení mimozemskou technológiou nedrobovoľne alebo bez nej dobrovoľne, motivovaní istými privilégiami.  Na stanicu prichádza Gordon Freeman, doktor v oblasti teoretickej fyziky. Za pomoci svojho priateľa sa dostane na základňu rebelov, ale kvôli nehode pri teleportovaní sa zase dostane mimo bezpečného úkrytu. Po dlhej a namáhavej ceste v ktorej bude musieť prekonať kanály,dedinu zamorenú zombíkmi, piesočné pasce, City17, staré väzenie, Citadelu.A tiež plno nástrah v podobe obrovských mimozemských chrobákov, headcrabov, barnacle, aj mimozemskej vojenskej techniky sa dostane do centra Combine - Citadely. V boji sa stretne s bývalým kolegom a súčasným "vládcom" sveta, ktorý je však iba bábkou v ruke tajomných bytostí, riadiacich celé imérium, doktorom Wallaceom Breenom. Hra končí v momente výbuchu Citadely. Čas sa zastaví, objaví sa tajomný "G-man", ktorý Gordona zachráni. Príbeh nie je ukončený a necháva veľa otázok nezodpovedaných.

Pokračovania 
1. júna 2006 vyšlo pokračovanie Half-Life 2: Episode One (skôr pod menom Aftermath), ktorý je prvý z troch pripravovaných mini dielov, ktoré vysvetľujú udalosti po výbuchu citadely. Väčšinu času hrania strávite s Alyx Vance označovanou ako najlepšie NPC. Zistíte čo sa stalo po výbuchu a snažíte sa utiecť zo City 17, kvôli hroziacemu výbuchu jadra.V Half-Life 2: Episode Two je cieľom vypustiť raketu, ktorá zatvorí portál vzniknutý výbuchom jadra. Pokým sa Gordon Freeman dostane až k základni, bude bojovať v prírode za mestom. Záverečná časť trilógie Half-Life 2: Episode Three bola ohlásená, avšak predbežný dátum vydania zatiaľ nie je známy. Pravdepodobne pôjde o získanie Portal zbrane z ľadovca na severe z lode BOREALIS ktorá patrí Aperture Science - do základne sa dá pozrieť prostredníctvom hry Portal (Aperture Science z hry Portal je konkurenčná firma Black Mesy z H-L.).

25. augusta 2017 zverejnil Marc Laidlaw na svojom blogu príbeh Half-Life 3: Episode Three, v texte však nepoužil originálne názvy hrdinov, ani názvy predchádzajúcich hier. Mená postáv nahradil novými, pravdepodobne aby predišiel sporom s Valve. 

Príbeh pokračuje výpravou Alyx a Gordona do Antarktídy, kde by sa podľa koordinátov Dr. Judith Mossmanovej mala nachádzať výskumná loď Borealis. Gordon a Alyx zisťujú, že na lodi je výkonné teleportačné zariadenie schopné obaliť loď do masívneho poľa a teleportovať ju kdekoľvek vo vesmíre. V čase invázie jednotiek Combine na Zem sa rozhodli vedci Aperture Science loď ochrániť pred votrelcami a loď teleportovali čo najďalej od Combine - na Antarktídu. Teleportovanie lode aj so zariadením na palube vytvorilo rezonančnú slučku a loď fyzicky vibruje medzi pôvodnou polohou v Michigane a Antarktídou. Alyx, Gordon a Judith Mossmanová sa v jednej z týchto slučiek dostávajú na loď. Doktorka Mossmanová chce teleport dostať do rúk odporu a v hádke ju zastrelí Alyx, ktorá chce naplniť prianie otca - zničiť Combine. Gordon na lodi pripraví explózie a namieri ju do centra invázie rasy Combine. V tom prichádza G-Man, otvorí pre Alyx portál a obaja doňho vstúpia. Gordona Freemana tesne pred výbuchom zachránia Vortigaunti, hráč sleduje masívny záblesk vo vesmíre.

Soundtrack 
Hudbu, podobne ako k prvej zložil Kelly Bailey.

Skladby:

Zdroje

Pozri aj 
 Half-Life

Externé odkazy 
 Half-Life2.com - oficiálna stránka

Odborné recenzie 
 All Game Guide  link

Valve Corporation
Akčné počítačové hry a videohry
Half-Life
Počítačové hry z 2004
First-person shooter
Počítačové hry pre viacerých hráčov